13. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 11831/78 της 22 Ιουν./7 Ιουλ. 1978 (ΦΕΚ Β΄ 604) Περί της διαδικασίας υποβολής προτάσεως δια την προαγωγήν των Λιμενοφυλάκων εις Υπαξιωματικούς Λ.Σ.». Έχοντες υπ’ όψει: α)Το άρθρ. 10 του Νόμ. 672/77 «περί τροποποιήσεως και συμπληρώσεως του Ν.Δ. 530/70 «περί Λιμενοφυλάκων και ετέρων τινών διατάξεων» (ΦΕΚ 235Α΄/1977). β)Το άρθρ. 4 και 22 του Ν.Δ. 530/1970 «περί Λιμενοφυλάκων» (ΦΕΚ 100Α΄/70). γ)Τα άρθρ. 2 παρ. 2 έως και 8 του Νόμ. 773/78 «περί προσόντων Υπαξιωματικών Λιμενικού  Σώματος (ΛΣ) και συγκροτήσεως και λειτουργίας Συμβουλίων Κρίσεως αυτών και άλλων τινών διατάξεων» (ΦΕΚ 59Α΄/78), αποφασίζομεν: Άρθρ.1.-1.Αρμόδια Συμβούλια δια την κρίσιν και επανάκρισιν προς προαγωγήν των Λιμενοφυλάκων είναι τα του άρθρ. 12 του Νόμ. 773/78 Συμβούλια Κρίσεως και Επανακρίσεως Υπαξιωματικών Δ.Σ. 2.Το Συμβούλιον Κρίσεως συγκαλείται δι’ αποφάσεως του Αρχηγού Λιμενικού Σώματος εις τακτικήν σύνοδον εντός του πρώτου 15νθημέρου του μηνός Μαρτίου και περατώνει τας εργασίας του εντός μηνός από της συγκλήσεώς του. Μη καθισταμένης δυνατής δι’ οιονδήποτε λόγον της συγκλήσεως του Συμβουλίου Κρίσεως εντός της ως άνω προθεσμίας δύναται να παρατείνεται αύτη επί ένα εισέτι μήνα δι’ αποφάσεως του Αρχηγού Λ.Σ. Παράτασις των εργασιών του Συμβουλίου πέραν του μηνός δεν επιτρέπεται, απαγορευομένης άνευ αποχρώντος λόγου της διακοπής των εργασιών τούτου. 3.Το ανωτέρω Συμβούλιον συνέρχεται εις έκτακτον σύνοδον οσάκις παρίσταται ανάγκη κρίσεως Λιμενοφύλακος κατά τας υπό του νόμου προβλεπομένας περιπτώσεις. Άρθρ.2.-1.Το Συμβούλιον συγκαλούμενον κρίνει τους Λιμενοφύλακας εκείνους οίτινες συμπληρώνουν τα γενικά τυπικά προσόντα προς προαγωγήν μέχρι 31 Δεκεμβρίου του έτους καθ’ ο διενεργούνται αι κρίσεις. 2.Προ 15 ημερών από της οριζομένης εκάστοτε συνόδου του Συμβουλίου κοινοποιούνται παρά της Διευθύνσεως Διοικητικού εις τον Πρόεδρον και τα Μέλη τούτου ονομαστικοί πίνακες των υπό κρίσιν Λιμενοφυλάκων. Κατά τας συνεδριάσεις ο Εισηγητής θέτει υπ’ όψιν του Συμβουλίου τα λεπτομερή στοιχεία δι’ έκαστον Λιμενοφύλακα και τας επί των φύλλων ποιότητος αυτού προτάσεις, αι οποίαι επιδρούν εις την διαμόρφωσιν της κρίσεως των μελών του Συμβουλίου. Άρθρ.3.-1.Το Συμβούλιον αποφασίζει επί τη βάσει των στοιχείων του άρθρ. 2 δια φανεράς ψηφοφορίας. 2.Δι’ εκάστην συνεδρίασιν τηρούνται υπό του Γραμματέως πρακτικά εις τα οποία καταχωρίζεται η απόφασις του Συμβουλίου δι’ ένα έκαστον των κρινομένων Λιμενοφυλάκων. Εν περιπτώσει δυσμενούς κρίσεως πρέπει να εκτεθούν συνοπτικώς οι λόγοι ταύτης δι’ αναφοράς εις συγκεκριμένα στοιχεία. (Αντί για τη σελ. 126,11(γ) Σελ. 126,11(δ) Τεύχος 1370 Σελ. 9 Ναύτες και Λιμενοφύλακες 20.Γ.β.13 3.Εάν δια τινα των κρινομένων δεν ετέθησαν υπ’ όψιν του Συμβουλίου τα υπό του παρόντος απαιτούμενα ουσιώδη στοιχεία δια την μόρφωσιν γνώμης, το Συμβούλιον βεβαιούν εις τα πρακτικά την έλλειψιν τούτων αναβάλλει την κρίσιν του δι’ επομένην έκτακτον σύνοδόν του, ίνα κατά τούτων προσκομισθούν τα ελλείποντα στοιχεία. Κατά την σύνοδον ταύτην ήτις δεν δύναται να απέχη πέραν του δεκαπενθημέρου αποφασίζει οριστικώς και εάν έτι δεν προσεκομίσθησαν τα στοιχεία ταύτα. Άρθρ.4.-Οι Λιμενοφύλακες κρίνονται κατά τας τακτικάς και εκτάκτους κρίσεις ως: α)Προακτέοι, και β)Παραμένοντες εις τον αυτόν ον φέρουν βαθμόν. Άρθρ.5.-1.Επί τη βάσει της κατά το άρθρ. 3 ληφθείσης δι’ έκαστον των κριθέντων Λιμενοφυλάκων αποφάσεως το Συμβούλιον Κρίσεως, συντάσσει εις διπλούν τους κάτωθι πίνακας: α)Πίνακα προακτέων. β)Πίνακα παραμενόντων εις τον αυτόν βαθμόν. 2.Οι ως άνω συντασσόμενοι πίνακες υποβάλλονται εντός 15 ημερών από του πέρατος των εργασιών του Συμβουλίου υπό του Προέδρου τούτου εις τον Αρχηγόν ΛΣ, όστις υποχρεούται δι’ αποφάσεως να κυρώση τούτους εντός 10 ημερών από της εις αυτόν υποβολής των. 3.Οι πίνακες δεν δημοσιεύονται δια της Εφημερίδος της Κυβερνήσεως. Άρθρ.6.-1.Η κρίσις «παραμένων εις τον αυτόν βαθμόν» θεωρείται δυσμενής κρίσις. 2.Οι κρινόμενοι δυσμενώς δικαιούνται επανακρίσεως κατά τα εν άρθρ. 7 οριζόμενα. 3.Τυχόν άσκησις προσφυγής υπό κριθέντος ως παραμένοντος δεν αναστέλλει την έκδοσιν υπό της Διοικήσεως οφειλομένων πράξεων προαγωγής νεωτέρων του. Άρθρ.7.-1.Αι δυσμενείς αποφάσεις του Συμβουλίου Κρίσεως κοινοποιούνται εις τους ενδιαφερομένους οίτινες δικαιούνται όπως εντός ανατρεπτικής προθεσμίας ενός μηνός από της κοινοποιήσεως, ασκήσουν προσφυγήν κατά της γενομένης δυσμενούς κρίσεως μετά των τυχόν συμπληρωματικών στοιχείων ενώπιον του Συμβουλίου Επανακρίσεως. Σελ. 126,12(δ) Τεύχος 1370 Σελ. 10 2.Αι προσφυγαί παραπέμπονται εις το Συμβούλιον Επανακρίσεως εντός προθεσμίας ενός μηνός από του πέρατος της προθεσμίας της παρ. 1 του παρόντος άρθρου. 3.Το Συμβούλιον Επανακρίσεως δύναται να αναβάλλη την επανάκρισίν τινος επί δεκαπενθήμερον προς συγκέντρωσιν πλειόνων στοιχείων αιτιολογούν την απόφασίν του ταύτην εις τα πρακτικά, μετά το πέρας του οποίου λαμβάνει οριστικήν απόφασιν και εάν έτι δεν προσεκομίσθησαν ταύτα. 4.Το Συμβούλιον Επανακρίσεως λαμβάνον υπ’ όψιν τα εν τω ατομικώ φακέλλω, του προσφεύγοντος στοιχεία, ως και τα τυχόν υποβληθέντα υπό τούτου συμπληρωματικά τοιαύτα, αποφαίνεται εντός 20ημέρου ητιολογημένως και οριστικώς ως ακολούθως: α)Εάν κρίνη βάσιμον την προσφυγήν εγγράφει τον Λιμενοφύλακα εις τον Πίνακα Προακτέων. β)Εάν κρίνη αβάσιμον την προσφυγήν επικυροί την απόφασιν του αρμοδίου Συμβουλίου Κρίσεως. 5.Οι συμπληρωματικοί πίνακες των Λιμενοφυλάκων ων αι προσφυγαί εκρίθησαν βάσιμοι κυρούνται κατά τα εν άρθρ. 5 του παρόντος καθοριζόμενα, εν συνεχεία δε, εκδίδονται αι διοικητικαί πράξεις αναδρομικής αποκαταστάσεώς των. 6.Αι αποφάσεις του Συμβουλίου Επανακρίσεως κοινοποιούνται εις τους ενδιαφερομένους εντός διμήνου από της κυρώσεως των σχετικών πινάκων. 20.Γ.β.13 Ναύτες και Λιμενοφύλακες Άρθρ.8.-1.Αι διατάξεις περί ουσιαστικών προσόντων των Υπαξιωματικών Λ.Σ. του Νόμ. 773/78 εφαρμόζονται αναλόγως και δια τους Λιμενοφύλακας. 2.Οι Λιμενοφύλακες προαγόμενοι εις Υπαξιωματικούς διέπονται του λοιπού υπό του Νόμ. 773/78, εξαιρέσει της διατάξεως του άρθρ. 1 τούτου. 